नई दिल्ली। भाई-बहन के प्रेम का त्योहार रक्षा बंधन बड़े ही उत्साह के साथ मनाया जाता है। इस दिन एक तरफ जहां बहनें अपने भाई की लंबी उम्र की कामना करती हैं वहीं भाई भी उनकी रक्षा करने का वचन देता है। भाई-बहन का त्योहार रक्षा बंधन श्रावण मास की पूर्णिमा को मनाया जाता है। इस बार रक्षा बंधन 26 अगस्त रविवार के दिन पड़ रहा है। ज्योतिष के अनुसार कई वर्षों बाद ऐसा शुभ संयोग पड़ा है जब राखी के दिन न ग्रहण की छाया है न भद्रा का झंझट है। यही नहीं इस बार करीब 11 घंटे तक राखी बांधने का मुहूर्त है।